**H O T Ă R Â R E A NR. 161**

**din 21 decembrie 2016**

**aprobarea despăgubirii S.C. ANY PRODCOM IMPEX S.R.L. și LOTERIA ROMÂNĂ cu sumele investite în imobilul situat în Municipiul Dej, Strada Crângului Nr. 1 (Bloc V03), actualizate cu rata inflației până la data plății, conform Institutului Național de Statistică**

 **Consiliul local al Municipiului Dej,** întrunit în **ședința ordinară** din data de 21 decembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 26.237 din data de 12 decembrie 2016, al Compartimentului Patrimoniu Public şi Privat din cadrul Primăriei Municipiului Dej prin care se

propune spre aprobare despăgubirea S.C. ANY PRODCOM IMPEX S.R.L. și LOTERIA ROMÂNĂ cu sumele investite și actualizate cu rata inflației până la data plății, în imobilul situat în Municipiul Dej, Strada Crângului Nr. 1 (Bloc V03), proiect avizat favorabil în ședința de lucru a Comisiei economice din data de 21 decembrie 2016;

 În baza prevederilor art. 10, art. 36, alin. (2), lit. c, art. 39, alin. (1), art. 45, alin. (1) și alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** despăgubirea S.C. ANY PRODCOM IMPEX S.R.L. cu sumele investite în imobilul situat în Municipiul Dej, Strada Crângului Nr. 1 (Bloc V03), respectiv **40.698 RON** în septembrie 2003, actualizate cu rata inflației până la data plății, conform Institutului Național de Statistică.

**Art. 2.** **Aprobă** despăgubirea LOTERIEI ROMÂNE cu sumele investite în imobilul situat în Municipiul Dej, Strada Crângului Nr. 1 (Bloc V03), respectiv **29,91 RON** în decembrie 1991 și **2,75 RON** în mai 1992, actualizate cu rata inflației până la data plății, conform Institutului Național de Statistică.

**Art. 3.** Sumele necesare despăgubirii (101.916,03 Lei – în luna octombrie 2016) actualizate cu rata inflației până la data plății vor fi alocate din bugetul de venituri și cheltuieli pe anul 2017.

**Art. 4.** Cu ducerea la îndeplinire a prevederilor prezentei hotărâri se încredințează Primarul Municipiului Dej, prin Direcția Tehnică, Direcția Economică şi Compartimentul Patrimoniu Public și Privat.

**Art. 5.** Prezenta hotărâre se comunică prin intermediul Secretarului Municipiului Dej, în termenul prevăzut de lege, Primarului Municipiului Dej, Direcției Tehnice, Direcției Economice, Compartimentului Patrimoniu Public și Privat al Primăriei Municipiului Dej si Prefectului Județului Cluj.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 15**

**Nr. voturi împotrivă -**

**Abţineri - 2 Contrasemnează,**

 **Secretar**

 **Jr. Pop Cristina**